Във връзка с уведомление за инвестиционно предложение с вх. № ОВОС-451/23.02.2024г., вх. № ОВОС-451-2/04.04.2024г., вх. № ОВОС-451-6/14.05.2024г. за инвестиционно предложение (ИП): „Възстановяване и рециклиране на литиево-йонни батерии“ в сграда с идентификатор 72789.503.516.3, с. Тополово, община Асеновград, област Пловдив, възложител „Ли-Кинг Батери БГ“ ЕООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Заявеното ИП е за възстановяване и рециклиране на литиево-йонни батерии“ в сграда с идентификатор 72789.503.516.3, с. Тополово, община Асеновград, област Пловдив.

Заявените в ИП са дейности с R 12 размяна на отпадъци за подлагане на някоя от дейностите с кодове R1-R11 и R 13 – съхраняване на отпадъци до извършване на някоя от дейностите с кодове R1-R12 (с изключение на временното съхраняване на отпадъците на площадката по образуване до събирането им). С ИП няма да се извършват дейности с код R 4 – рециклиране/възстановяване на метали и метални съединения, включително подготовка за повторна употреба.

Съгласно ЗУО това са дейности по оползотворяване, в случая на отпадъци от негодни за употреба батерии и акумулатори (литиево-йонни батерии).

Така заявеното инвестиционно предложение попада в обхвата на т. 11, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000436 „Река Мечка“.

Копие на писмото е изпратено до Община Асеновград, Кметство Тополово

Отговорено от РИОСВ-Пловдив на 27.05.2024г.